การเตรียมขิงสำหรับปรุงอาหาร การเลือกขิงที่มีคุณภาพดี การเก็บรักษาขิง การปอกเปลือกขิง
สูตรทำน้ำซุปอาจบอกให้ใช้ขิงไส/ขูด ในขณะที่สูตรทำอาหารจานผัดอาจบอกให้คุณสับขิงเป็นเส้นๆ คล้ายไม้ขีดไฟ จำไว้ว่ายิ่งปรุงอาหารนานเท่าไร ขิงก็จะสูญเสียกลิ่นรสไปมากเท่านั้น ฉะนั้นถ้าคุณต้องการใช้ประโยชน์จากรสชาติและกลิ่นของขิงจริงๆ ก็ให้เติมขิงลงไปอีกตอนที่จะทำอาหารเสร็จแล้ว การทำแบบนี้จะช่วยคงความสดของขิงเอาไว้ เมื่อสับหยาบเป็นเส้นแบบไม้ขีดไฟแล้ว จะได้ขิงที่กรุบกรอบเคี้ยวอร่อย  เนื้อขิงสับละเอียดที่อยู่ในอาหารจานพาสต้าหรือข้าวจะให้กลิ่นรสที่หอมอวนในปากทุกคำ ถ้าเป็นขิงสับหยาบกว่าจะเหมาะกับการใส่ในน้ำซุปและน้ำชา การจะสับขิงนั้น ให้คุณวางแง่งขิงในแนวนอนแล้วหั่นเป็นแว่นบางๆ จากนั้นนำแว่นขิงมาตั้งเป็นชั้นรวมกันแล้วหั่นลงมาในแนวตั้งให้เป็นเส้นๆ แบบไม้ขีดไฟ สับขิงให้ละเอียดโดยวางขิงที่สับเป็นเส้นไม้ขีดไฟในแนวนอนแล้วสับเป็นลูกเต๋าชิ้นเล็กๆ คุณสามารถใช้มีดสับอีกเป็นรอบสุดท้าย เพื่อทำให้ขิงที่ยังเป็นชิ้นใหญ่อยู่เล็กลงได้หากต้องการ การไส/ขูดขิงเป็นวิธีทำให้ขิงละเอียดเนียนเป็นเนื้อเดียวได้อย่างรวดเร็ว ซึ่งทำให้ได้ส่วนผสมที่ยอดเยี่ยมสำหรับใส่เพิ่มในซอสมะเขือเทศหรือซอสหมักเนื้อต่างๆ  การไส/ขูดขิงนั้นให้นำชิ้นขิงถูกับที่ไสแบบมีด้ามจับหรือที่ขูดชีสก็ได้ การใช้วิธีนี้จะได้ขิงขูดที่ชุ่มน้ำและให้ความรู้สึกเหมือนเป็นครีม เพื่อรองรับน้ำขิงจากการไส/ขูด คุณอาจต้องการไสขิงโดยมีชามรองอยู่ด้านล่าง ให้คุณระวังเวลาที่ไสขิงจวนจะหมดชิ้น เพราะอาจพลั้งไปไสนิ้วคุณได้ง่าย คุณอาจจำเป็นต้องใช้มีดมาขูดแซะเนื้อขิงที่ติดค้างอยู่ตามที่ไส ขิงสามารถนำมาประยุกต์ใช้เพื่อปรุงแต่งกลิ่นรสอาหารได้มากมายหลายอย่าง ตั้งแต่อาหารจานผัด ซุป ไปจนถึงขนมปังและน้ำชา หากคุณกำลังมองหาไอเดียใหม่ๆ ในการใช้ขิงอยู่ล่ะก็ ทำไมไม่ลองทำสักหนึ่งอย่างตามที่เขียนไว้ด้านล่างนี้ล่ะ  ทำชาขิง ทำขิงเคลือบ/คลุกน้ำตาล ทำคุกกี้ขิง ทำน้ำขิงโซดา ทำไก่นึ่งขิงใส่ต้นหอม ทำชัทนีย์ขิง (เครื่องปรุงรสชนิดหนึ่ง มักใช้รับประทานคู่กับเนื้อ ขนมปัง แครกเกอร์ เป็นต้น) ทำซุปขิงใส่กระเทียม เลือกแง่งที่ดูอิ่มน้ำและหนักเมื่อเทียบกับขนาดของมัน เพราะขิงลักษณะดังกล่าวจะมีเนื้อขิงให้คุณใช้มากกว่า  นอกจากนี้ให้มองหาขิงที่มีลักษณะแง่งตรงรูปร่างโดยรวมเป็นสี่เหลี่ยม และมีตุ่มตามผิวน้อยที่สุดเท่าที่จะหาได้ เพราะจะทำให้ปอกเปลือกและจัดเตรียมได้ง่ายกว่า ขิงสามารถเก็บไว้ได้ถึง 6 เดือน โดยนำไปแช่แข็งและไม่ปอกเปลือก ฉะนั้นคุณไม่ต้องกลัวที่จะซื้อขิงมามากกว่าที่ต้องการใช้ในการปรุงอาหารในปัจจุบัน นอกจากบริเวณที่หยาบและแห้งอันเกิดจากการถูกหั่นมาก่อนแล้วนั้น เปลือกของแง่งขิงควรจะเต่งตึงและไร้ซึ่งตำหนิใดๆ เพราะคุณคงไม่ต้องการซื้ออะไรที่เหี่ยวแห้ง อ่อนยวบ หรือมีราขึ้นเต็ม ขิงคุณภาพดีจะมีกลิ่นเผ็ดฉุนหรือมีกลิ่นหอมระเหยรสเปรี้ยวเล็กน้อย หากขิงนั้นสดก็ควรมีกลิ่นเผ็ดร้อนและฉุนแรง การจะเก็บขิงในตู้เย็นนั้น ให้ห่อแง่งขิงด้วยกระดาษทิชชูอย่างหนา จากนั้นห่อทับอีกชั้นด้วยพลาสติกแล้วนำไปวางในช่องสำหรับแช่เย็นผักผลไม้ ด้วยวิธีนี้น่าจะเก็บขิงไว้ได้ประมาณ 2 สัปดาห์ การเก็บขิงในช่องแช่แข็ง ให้ห่อแง่งขิงด้วยพลาสติก (จะปอกเปลือกก่อนก็ได้หากต้องการ) แล้วนำไปเก็บในช่องแช่แข็งได้ถึง 6 เดือน เมื่อคุณต้องการใช้ขิงดังกล่าว คุณสามารถนำขิงมาไส/ขูดได้ขณะที่ยังแข็งอยู่ อันที่จริง การไสขิงทั้งที่ยังแข็งอยู่นั้นจะง่ายกว่า เพราะจะมีสภาพความเป็นกากใยน้อยกว่านั่นเอง  หากคุณกำลังทำอาหารตามสูตรใดๆ อยู่ล่ะก็ ให้ใช้ขิงตามปริมาณที่มีบอกไว้ในขั้นตอนการทำ ส่วนใหญ่แล้วจะเขียนบอกว่าใช้ความยาวกี่นิ้ว มากกว่าบอกว่าใช้น้ำหนักหรือปริมาณเท่าไร  บางครั้งในตำราอาหารจะบอกว่าใช้ขิง “เท่าหัวแม่มือ” ซึ่งความหมายก็ตรงตามตัวอักษร นั่นคือชิ้นขิงที่มีความยาวเท่ากับนิ้วหัวแม่มือของคุณไงล่ะ  ถ้าคุณไม่ได้ทำตามตำราอาหารใดโดยเฉพาะ ให้จำไว้ว่าขิงปริมาณเพียงนิดเดียวก็ให้กลิ่นรสได้มากแล้ว ดังนั้นให้เริ่มจากการใช้ขิงในปริมาณเล็กน้อย แล้วลองชิมรสชาติ จากนั้นหากจำเป็นก็ค่อยเพิ่มขิงลงไป การใช้ช้อนขูดเป็นวิธีนำเปลือกขิงออกที่ดีที่สุด เพราะทำได้รวดเร็ว ง่ายและเลี่ยงการเสียเนื้อขิงได้ดี  ถือขิงด้วยมือข้างหนึ่งและถือช้อนด้วยมืออีกข้างหนึ่ง ใช้ขอบช้อนด้านในขูดเปลือกขิงเป็นเส้นๆ ลงมาอย่างมั่นคง ใช้ช้อนจิกและขูดตรงตุ่มทั้งหลายที่พบได้บ่อยบนแง่งขิง เปลือกบริเวณดังกล่าวน่าจะหลุดออกมาได้ด้วยการขูดเพียงเบาๆ โดยเหลือเนื้อขิงส่วนอื่นๆ เอาไว้ หากคุณมีปัญหากับการใช้ช้อน ก็สามารถใช้ที่ปอกเปลือกผักผลไม้หรือมีดเล็กสำหรับปอกผลไม้แทนได้  การใช้อุปกรณ์ดังกล่าวปอกเปลือกขิงอาจเป็นวิธีที่เร็วกว่า แต่ประโยชน์ของการใช้ช้อนก็คือทำให้คงเนื้อขิงไว้ได้มากกว่า ที่ปอกเปลือกหรือมีดจะนำเนื้อขิงออกไปพร้อมกับเปลือกขิงมากกว่า ดังนั้นให้ใช้ต่อเมื่อคุณชำนาญมากๆเท่านั้น มีหลายเมนูที่ไม่จำเป็นปอกเปลือกขิง โดยเฉพาะเวลาที่คุณจะใช้ขิงที่อ่อนกว่า สดกว่า และเปลือกบางกว่า  สิ่งที่คุณต้องทำคือสับหรือไสขิงทั้งเปลือก (ทั้งนี้ คุณอาจต้องการหั่นส่วนปลายที่แห้งๆ ทิ้ง) แล้วจึงนำขิงที่ได้ไปปรุงอาหารต่อ อย่างไรก็ตามหากคุณกังวลว่าเปลือกขิงอาจไปมีผลต่อรูปลักษณ์หรือเนื้อสัมผัสอาหารของคุณล่ะก็ ให้ปอกเปลือกขิงไปเลย
ทบทวนสูตรอาหารต่างๆ ที่คุณอาจจะทำตาม. นำขิงมาสับหยาบหรือละเอียดก็ได้หากคุณต้องการทั้งเนื้อสัมผัสและกลิ่นรสของขิง. ให้คุณไส/ขูดขิงเมื่อต้องการเพิ่มกลิ่นรสหอมระเหยที่ชัดเจนให้กับอาหารของคุณ. ใช้ขิงในอาหารหลากหลายสูตร. มองหาแง่งขิงที่มีลักษณะอวบอ้วน. หาขิงที่มีเปลือกเต่งตึงและไม่มีตำหนิ. เลือกขิงแง่งที่มีกลิ่นฉุนแรง. เก็บขิงในตู้เย็น. คงความสดให้ขิงโดยการนำเข้าช่องแช่แข็ง. <finished>
 หั่นขิงออกมาใช้ในปริมาณที่เหมาะสม. ใช้ช้อนโลหะค่อยๆ ขูดเปลือกขิงออก. ใช้ที่ปอกเปลือกผักผลไม้หรือมีดเล็กสำหรับปอกผลไม้ก็เป็นอีกทางเลือกหนึ่ง. ไม่ต้องปอกเปลือกขิงเลย.
https://www.wikihow.com/Prepare-Ginger-Root-For-Cooking https://www.wikihow.com/Prepare-Ginger-Root-For-Cooking https://www.wikihow.com/Prepare-Ginger-Root-For-Cooking https://www.wikihow.com/Prepare-Ginger-Root-For-Cooking
Preparing Ginger Root for Cooking Selecting Good-Quality Ginger Root Storing Ginger Root Peeling Ginger Root